cyanic-selkie/wikianc huggingface dataset:
Η Γαλατού
Περιγραφή
Η κοπέλα κυριαρχεί στον χώρο, τοποθετημένη στο κέντρο του καμβά. Τα ενδύματά της, σε αποχρώσεις του κίτρινου και του μπλε, προσθέτουν ζωντάνια και φωτεινότητα στο έργο. Η μορφή είναι δουλεμένη με γεμάτες πινελιές που δίνουν μια αίσθηση γλυπτικής πλαστικότητας στο έργο. Δεξιοτεχνικά αποδίδεται και η νεκρή φύση που ο ζωγράφος παρουσιάζει πάνω στο τραπέζι. Σαν μέσα από το σκοτάδι ξεπροβάλλουν ρεαλιστικότατα τα εδέσματα. Η τεχνική των φωτεινών κουκίδων με τις οποίες αποδίδονται οι λεπτομέρειες της επιτραπέζιας νεκρής φύσης θεωρείται από κάποιους μελετητές πρόδρομος του Πουαντιγισμού ή του Ντιβιζιονισμού.
Πριγκιπάτο του Μπράουνσβαϊγκ-Βόλφενμπυτελ
Παραπομπές
Κατηγορία:Πρώην κρατίδια και εδάφη της Κάτω Σαξονίας
Η Γαλατού
Βιβλιογραφία
Κατηγορία:Πίνακες του Γιοχάνες Βερμέερ Κατηγορία:Πίνακες του 1658 Κατηγορία:Ρωπογραφία
Γάιος Βαλέριος Κάτουλλος
Ο Γάιος Βαλέριος Κάτουλλος (G. Valerius Catullus) ήταν ρωμαίος λυρικός ποιητής που έζησε τον 1ο αιώνα π.Χ. Γεννήθηκε στη Βερόνα της βόρειας Ιταλίας το 84 π.Χ και πέθανε στη Ρώμη σε ηλικία μόλις 30 ετών το 54 π.Χ. Καταγόταν από πλούσια και ευυπόληπτη οικογένεια και σπούδασε στη Ρώμη.
Η ζωή και το έργο
Η εποχή του σημαδεύεται από την συνωμοσία του Κατιλίνα, τις νίκες του Πομπήιου στην Ανατολή και την επικράτηση του Καίσαρα στη Δύση. Ο ίδιος ενδιαφερόταν περισσότερο για τη λογοτεχνία και αρκετά νωρίς συνδέθηκε με τον κύκλο των λεγόμενων Νεώτερων Ποιητών (Poetae Novi), οι οποίοι επηρεάσθηκαν περισσότερο από έλληνες ποιητές της ελληνιστικής εποχής και όχι από τη λατινική επική παράδοση και ενδιαφέρονταν στην ποίησή τους πάρα πολύ για τον έρωτα και τα άλλα ανθρώπινα πάθη.
Η ποίηση του Κάτουλλου στιγματίζεται από το θάνατο του αδελφού του και κυρίως από τον απελπισμένο έρωτά του για την Κλωδία (Clodia), την οποία αποκαλεί με το ψευδώνυμο Λεσβία, επηρεασμένος από τη Σαπφώ. Το πάθος του για τη γυναίκα αυτή, σύζυγο του πολιτικού και ρήτορα Μετέλλου (Caecilius Metellus Celer) υπήρξε η έμπνευση και το βασικό θέμα σε πλήθος ποιημάτων του.
Η συλλογή των ποιημάτων του Κάτουλλου που διασώζεται αποτελείται από ενδεκασύλλαβους, ιάμβους, επιθαλάμια, επύλλιο, ελεγείες και επιγράμματα, αν και υπάρχουν αμφιβολίες από τους ερευνητές κατά πόσο συνέθεσε ο ίδιος τη  συλλογή αυτή ή κάποιος μεταγενέστερος εκδότης. Στο επίκεντρο της συλλογής βρίσκονται τα 61 μεγάλα ποιήματα (carmina maiora), με εκείνα που απευθύνονται στη Λεσβία να αποτελούν έναν ιδιαίτερο θεματικό κύκλο και να θεωρούνται σήμερα μοναδικά στην παγκόσμια λογοτεχνία. Τα ποιήματά του, όπως ισχυρίζεται ο Von Albrecht, είναι αδιανόητα χωρίς τον ελληνικό «σπόρο», οφείλουν όμως τη δύναμη και τη φρεσκάδα τους στη ρωμαϊκή ιδιοφυΐα του ποιητή. Η λογοτεχνική τεχνική και η γλώσσα του είναι επηρεασμένες από την ελληνιστική ποίηση, όμως ο ίδιος με έναν μοναδικό τρόπο συνδέει την ελληνική με τη ρωμαϊκή παράδοση και εμπλουτίζει τη γλώσσα. Τα ιαμβικά ποιήματα που στρέφονται εναντίον του Καίσαρα και του περιβάλλοντός του σε συνδυασμό με τα νεωτερικά στοιχεία της ποίησής του και η σχέση του με την Κλωδία προκάλεσαν λογοτεχνικές έριδες, πολιτική αναταραχή και γενικά αντιδράσεις από συντηρητικούς κύκλους της εποχής του.
Στον Μεσαίωνα το έργο του διασώθηκε σε ένα χειρόγραφο που χρησιμοποίησε το 10 αιώνα ο επίσκοπος Βερόνας Ratherius και κατά τον 14ο αιώνα εμφανίζεται ένας κώδικας από τη Γαλλία, που αργότερα χάνεται. Από τα σωζόμενα χειρόγραφα αξίζει να αναφερθούν ο Oxoniensis (O, Bodleianus Class. Lat. 30), ο Sangermanensis 1165 (G, Parisinus 14317), o Romanus (R, Vaticanus, Ottobonianus Lat. 1829).
Η ποίησή του ήταν ευρύτατα γνωστή όσο ζούσε αλλά και αργότερα, με τις επόμενες γενιές των αυγούστειων ποιητών να του οφείλουν πραγματικά πάρα πολλά. Μόνον πρόσφατα όμως, κατά τον 20ο αιώνα αναγνωρίσθηκε η μεγάλη αξία της ποίησής του. Απηχήσεις και μελοποιήσεις ποιημάτων του θα συναντήσουμε στους Έζρα Πάουντ, Τόμας Γουάιλντερ, Καρλ Ορφ, Κόουλριτζ, Λόρδο Βύρωνα, Μίλτον, Τένισον και ακόμα τον Άλεν Γκίνσμπεργκ.
Εξωτερικοί σύνδεσμοι
Κατηγορία:Ρωμαίοι ποιητές Κατηγορία:ΛΟΑΤ πρόσωπα της Αρχαιότητας
Επωδή
Η επωδή ανήκει στη λαϊκή λογοτεχνία και είναι κείμενο μικρής έκτασης με σοβαρό περιεχόμενο που διατυπώνεται με ασάφεια. Η επωδή είναι ηθελημένα ασαφής, γιατί εξυπηρετεί κατά βάθος ένα διάλογο που ανοίγει ο άνθρωπος με τον πάνω και πέραν των αισθήσεων κόσμο και γι αυτό διατυπώνεται κατά κάποιον τρόπο στη γλώσσα της άλλης πλευράς.
Η γλώσσα της επωδής γίνεται μυστική και μυστηριώδης, χαρακτηριστικά που επιτείνονται από το γεγονός ότι δεν κοινοποιείται από εκείνον που την χρησιμοποιεί ( καθώς η κοινοποίηση διαλύει το μαγικό στοιχείο, καθιστά την επωδή, το ξόρκι άχρηστη ). Η επωδή υπηρετεί τα μέλη της κοινότητος ως μέσο και όργανο επίτευξης ορισμένων σκοπών: για θεραπεία από ασθένειες, για τον έρωτα, για την πρόκληση βροχής σε περίοδο ξηρασίας κ.α.
Συνώνυμα: ξόρκι, μαγγανεία, γητειά.
Πηγές
Κατηγορία:Λαϊκή παράδοση της Ελλάδας
Moneyball
Moneyball είναι αμερικανικό βιογραφικό αθλητικό δράμα, παραγωγής 2011, σε σκηνοθεσία Μπένετ Μίλερ και σε σενάριο των Στίβεν Ζαϊλίαν και Άρον Σόρκιν. Η ταινία είναι βασισμένη στο ομότιτλο βιβλίο του Μάικλ Λιούις και εστιάζει στον οικονομικό αναλυτή και στον μάνατζερ της ομάδας μπέιζμπολ Oakland Athletics και στις προσπάθειές τους να στελεχώσουν μια καλή ομάδα. Ενώ αντιμετωπίζουν σοβαρές οικονομικές δυσκολίες, θα καταφέρουν να θέσουν σε εφαρμογή ένα πρωτοποριακό πρόγραμμα στατιστικής μέσω ηλεκτρονικού υπολογιστή, που θα τους βοηθήσει να στελεχώσουν την ομάδα με τους καταλληλότερους παίχτες, παραμένοντας παράλληλα εντός μπάτζετ και η ομάδα να κερδίσει 20 συνεχόμενους αγώνες. Πρωταγωνιστούν οι Μπραντ Πιτ, Τζόνα Χιλ και Φίλιπ Σέιμουρ Χόφμαν.
Η Columbia Pictures αγόρασε τα δικαιώματα του βιβλίου το 2004 και το πρότζεκτ βρισκόταν για χρόνια στο στάδιο της ανάπτυξης. Η ταινία κυκλοφόρησε στους κινηματογράφους στις 23 Σεπτεμβρίου 2011, απέσπασε κυρίως καλές κριτικές ενώ κινήθηκε ικανοποιητικά και στο box office. Έλαβε τέσσερις υποψηφιότητες για Χρυσή Σφαίρα και έξι υποψηφιότητες για Όσκαρ μεταξύ των οποίων Καλύτερης Ταινίας και Α' Ανδρικού Ρόλου.
Πλοκή
Στις αρχές της δεκαετίας του 2000, ο Μπίλι Μπιν είναι ο μάνατζερ της ομάδας Oakland Athletics, μίας άσημης ομάδας μπέιζμπολ που χάνει τους καλύτερους παίκτες της στην αρχή της νέας σεζόν και αναγκάζεται να μειώσει κι άλλο το ήδη περιορισμένο μπάτζετ. Ο Μπιν, θα εντοπίσει τον Πίτερ Μπραντ, έναν ιδιοφυή νεαρό, μελετητή του αθλήματος. Μαζί θα καταστρώσουν ένα πρωτοποριακό μοντέλο διοίκησης της ομάδας, το οποίο βασίζεται στη στατιστική ανάλυση μέσω ηλεκτρονικού υπολογιστή όπου αν επιβεβαιωθεί στην πράξη, είναι ικανό να αλλάξει ριζικά την ιστορία του μπέιζμπολ. Κόντρα σε όλα τα προγνωστικά, οι Oakland Athletics επιχειρούν να ξεπεράσουν τις δυσκολίες τους και τις μεγάλες δυνάμεις του πρωταθλήματος και να στεφθούν πρωταθλητές.
Παραγωγή
Ο Σταν Τσέρβιν έγραψε τα πρώτα προσχέδια του σεναρίου μετά την απόκτηση των δικαιωμάτων από την Columbia Pictures το 2004. Ωστόσο, το 2007 ο Τσέρβιν αποχώρησε. Ο Στίβεν Ζαϊλίαν προσελήφθη να γράψει το σενάριο και ο Ντέιβιντ Φράνκελ ανέλαβε τη σκηνοθεσία. Αργότερα ο Στίβεν Σόντερμπεργκ αντικατέστησε τον Φράνκελ.
Στις 19 Ιουνίου 2009, λίγες μέρες πριν ξεκινήσουν τα γυρίσματα, η Sony έβαλε το πρότζεκτ στην αναμονή. Το σχέδιο των Ζαϊλίαν και Σόντερμπεργκ περιείχε στοιχεία μη παραδοσιακά για μια αθλητική ταινία, όπως συνεντεύξεις με πραγματικούς παίκτες. Ο Σόντερμπεργκ αποχώρησε και αντικαταστάθηκε από τον Μπένετ Μίλερ. Ο Άρον Σόρκιν ανέλαβε να γράψει μια άλλη εκδοχή του σεναρίου.
Βox office
Με προϋπολογισμό 50.000.000 δολάρια, το Moneyball έκανε άνοιγμα τριημέρου στη 2η θέση με 19,5 εκατομμύρια δολάρια. Στο αμερικανικό box office απέφερε 75,6 εκατομμύυρια δολάρια και στον υπόλοιπο κόσμο 34,6 εκατομμύρια δολάρια. Παγκοσμίως συγκέντρωσε 110,2 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής Columbia Pictures Κατηγορία:Ταινίες του 2011 Κατηγορία:Αμερικανικές δραματικές ταινίες Κατηγορία:Αγγλόφωνες ταινίες Κατηγορία:Αμερικανικές βιογραφικές ταινίες Κατηγορία:Ταινίες βασισμένες σε βιογραφίες Κατηγορία:Αμερικανικές αθλητικές ταινίες Κατηγορία:Ταινίες με μουσική σύνθεση Μάικλ Ντάνα
Πρωτομαγιά
Πρωτομαγιά ονομάζεται η πρώτη μέρα του Μαΐου και αποτελεί ημέρα εορτασμού της άνοιξης για πολλές χώρες του βόρειου ημισφαιρίου. Ο εορτασμός της έχει τις ρίζες του στις παγανιστικές εορτές του παρελθόντος, με πολλά από τα αρχαία έθιμα να επιβιώνουν μέχρι και σήμερα. Στην Ελλάδα εορτάζεται εθιμοτυπικά με τη δημιουργία στεφανιών από λουλούδια. Η σημασία της ημέρας της Πρωτομαγιάς για τους αρχαίους λαούς οφείλεται στο γεγονός πως ημερολογιακά (για το βόρειο ημισφαίριο) η πρώτη ημέρα του Μαΐου βρίσκεται ανάμεσα στην εαρινή ισημερία και το θερινό ηλιοστάσιο, τοποθετείται δηλαδή στην αρχή της άνοιξης.
Απαρχή
Οι αρχαίοι Έλληνες γιόρταζαν τα "Ανθεσφόρια", που ήταν μία γιορτή παρόμοια με τη σύγχρονη Πρωτομαγιά. Τότε, νέες κοπέλες και κορίτσια στόλιζαν τα μαλλιά τους με λουλουδένια στεφάνια, προς τιμήν της Θεάς Δήμητρας και της κόρης της, Περσεφόνης. Οι πρώτοι εορτασμοί της Πρωτομαγιάς ξεκίνησαν στην προ-χριστιανική Ευρώπη με γιορτές, όπως το κέλτικο Μπελτέιν και την εωσφορική γιορτή της Νύχτας του Walpurgis στην κεντρική και βόρεια Ευρώπη και γίνονται μέχρι σήμερα. Με τον εκχριστιανισμό, όμως, της Ευρώπης, πολλές από αυτές τις γιορτές είτε απαγορεύτηκαν είτε έλαβαν χριστιανικό χαρακτήρα. Έτσι, ο εορτασμός της Πρωτομαγιάς έχασε τον θρησκευτικό του νόημα. Σήμερα, σε πολλές περιοχές της Ευρώπης επιβιώνουν έθιμα αυτής της εποχής, όπως ο χορός γύρω από το Γαϊτανάκι. Σήμερα πολλές νεο-παγανιστικές ομάδες προσπαθούν να αναβιώσουν ανάλογα αρχαία έθιμα της Πρωτομαγιάς.
Για πολλές προ-χριστιανικές παγανιστικές κοινωνίες της Ευρώπης η Πρωτομαγιά εορτάζοταν ως η πρώτη ημέρα του καλοκαιριού. Έτσι το Θερινό Ηλιοστάσιο στις 21 Ιουνίου συνέπιπτε με τη μέση του καλοκαιριού.
Παραπομπές
Κατηγορία:Ημέρες του έτους Κατηγορία:Γερμανικός παγανισμός
Προφάρμακα
Προφάρμακα ονομάζονται τα φάρμακα, τα οποία εκδηλώνουν τη δράση τους και επιφέρουν αποτέλεσμα, αφού μεταβολιστούν στον οργανισμό, σε αντίθεση με τα υπόλοιπα φάρμακα, τα οποία πρώτα δρουν και στη συνέχεια μεταβολίζονται. Αυτό συμβαίνει, ώστε να αντιμετωπιστούν προβλήματα, όπως είναι η κακή διαπερατότητα μέσω της κυτταρικής μεμβράνης, η αστάθεια σε όξινες ή βασικές συνθήκες στον οργανισμό, η τοξικότητα, ο μικρός χρόνος δραστικότητας, ακόμη και η κακή γεύση ενός φαρμάκου.
Παγκόσμιος Μετεωρολογικός Οργανισμός
Ο Παγκόσμιος Μετεωρολογικός Οργανισμός (World Meteorological Organization, WMO), ελληνικά Π.Μ.Ο. (πι-μι-ό), ιδρύθηκε το 1950 και αποτελεί σήμερα ένα από τους πλέον εξειδικευμένους οργανισμούς του ΟΗΕ. Εδρεύει στη Γενεύη και έχει μέλη όλες σχεδόν τις χώρες του κόσμου.
Κύριος σκοπός του Οργανισμού αυτού είναι η μεταξύ των χωρών συνεργασία για καλλίτερες και πληρέστερες πληροφορίες στους ενδιαφερομένους και κυρίως στη Ναυτιλία και την Αεροπορία με την ανάπτυξη δικτύων Μετεωρολογικών Σταθμών και την κατά τακτά διαστήματα αναφορά παρατηρήσεων και σταθεροποίηση αυτών, επ΄ ωφελεία στη ναυσιπλοΐα, την αεροπλοΐα, τη γεωργία κ.λπ. Επίσης, προάγει και διατηρεί συστήματα ταχείας ανταλλαγής στοιχείων των σχετικών παρατηρήσεων, ενώ ενθαρρύνει την έρευνα και εκπαίδευση επί του αντικειμένου του.
Όργανα ΠΜΟ
Όργανα του Π.Μ.Ο. είναι: Προς διευκόλυνση του έργου, των σκοπών και στόχων του ΠΜΟ, πέραν των παραπάνω, υφίστανται και έξι ακόλουθες επιμέρους "Περιφερειακές Μετεωρολογικές Ενώσεις" (Αφρικής, Ασίας, Ν. Αμερικής, Β. και Κ. Αμερικής, Ευρώπης και ΝΔ. Ειρηνικού).
Ιδιαίτερο τμήμα του W.M.O. είναι η «Επιτροπή Ναυτιλιακής Μετεωρολογίας» (Commission for Maritime Meteorology) γνωστή και ως M.M. (=Εμ Εμ). Μαζί με το Πρόγραμμα Περιβάλλοντος του ΟΗΕ (UNEP) οδήγησε στη δημιουργία της Διακυβερνητικής Επιτροπής για την Αλλαγή του Κλίματος.
Εξωτερικοί σύνδεσμοι
Κατηγορία:Διεθνείς οργανισμοί Κατηγορία:Οργανισμός Ηνωμένων Εθνών Κατηγορία:Μετεωρολογία
Ίβο Σάναντερ
Ο Ίβο Σάναντερ  (Ivo Sanader, 8 Ιουνίου 1953-) είναι Κροάτης πολιτικός, πρωθυπουργός από το 2003 ως την παραίτησή του, το 2009.
Προσωπική ζωή και εκπαίδευση
Γεννήθηκε στο Σπλιτ στις 8 Ιουνίου του 1953. Έχει πτυχίο στη συγκριτική λογοτεχνία από αυστριακό πανεπιστήμιο και είναι παντρεμένος, με 2 παιδιά.
Πρωθυπουργία
Μετά τη νίκη της Κροατικής Δημοκρατικής Ένωσης (HDZ) στις εκλογές του 2003 διορίστηκε Πρωθυπουργός στις 9 Δεκεμβρίου του 2003. Στις 23 Δεκεμβρίου του ιδίου έτους εγκρίθηκε ο διορισμός του στο αξίωμα από το Κοινοβούλιο, με 88 ψήφους επί συνόλου 152.
Ο Σάναντερ ήταν ο τελευταίος ηγέτης που επισκέφτηκε τον Πάπα Ιωάννη Παύλο Β΄ στο Βατικανό το Φεβρουάριο του 2005, λίγο πριν το θάνατο του Ποντίφικα.
Στις 16 Δεκεμβρίου του 2007 ο Σάναντερ έλαβε εντολή σχηματισμού νέας κυβέρνησης, η οποία εγκρίθηκε από το Κοινοβούλιο στις 12 Ιανουαρίου του 2008 με ψήφους 82-62. Τον Οκτώβριο του 2008 ο πρωθυπουργός απέλυσε τους υπουργούς Εσωτερικών και Δικαιοσύνης αλλά και τον αρχηγό της Αστυνομίας, έπειτα από τη δολοφονία από τη μαφία της 26χρονης Ιβάνα Χοντάκ, κόρης ενός επιφανούς δικηγόρου.
Παραίτηση
Την 1η Ιουλίου του 2009 ανακοίνωσε την παραίτησή του από την πρωθυπουργία και την αποχώρησή του από την πολιτική. Η παραίτησή του εγκρίθηκε από το κοινοβούλιο στις 3 Ιουλίου. Την ίδια ημέρα έλαβε εντολή σχηματισμού κυβέρνησης η Γιαντράνκα Κοσόρ.
Επιστροφή στην πολιτική και αποπομπή από το HDZ
Στις 3 Ιανουαρίου 2010, σε αντίθεση με ό,τι είχε δηλώσει αρχικά (την 1η Ιουλίου 2009), ο Σάναντερ ανακοίνωσε την επιστροφή του στην πολιτική και δήλωσε ότι η απόφασή του να αποσυρθεί ήταν εσφαλμένη. Παράλληλα είπε για το κόμμα του ότι δεν ήταν ένα κόμμα που άξιζε να λάβει μόνο το 12% των ψήφων, αναφορικά με τον πρώτο γύρο των προεδρικών εκλογών. Υποστηρίχθηκε από λίγες δεκάδες βουλευτές του HDZ, όχι όμως και από τα μέλη της κυβέρνησης. Μια ημέρα μετά αποφασίστηκε έπειτα από σύσκεψη μίας ημέρας, η αποπομπή του από την Κροατική Δημοκρατική Ένωση, με 16 ψήφους υπέρ, 3 κατά και 2 αποχές. Ο ίδιος ο Σάναντερ δεν ήταν παρών στη σύσκεψη.
Τον Οκτώβριο του 2010 ενεργοποιήθηκε ξανά η βουλευτική του έδρα και απέκτησε ξανά κοινοβουλευτική ασυλία. Στις 9 Δεκεμβρίου 2010, όμως, το Κοινοβούλιο της Κροατίας ψήφισε την άρση της ασυλίας του, μετά τη δίωξή του από το USKOK, την υπηρεσία της Γενικής Εισαγγελίας που ειδικεύεται σε υποθέσεις διαφθοράς και οργανωμένου εγκλήματος. Ο ίδιος κατέφυγε στη Σλοβενία.
Σύλληψη, δίκη και φυλάκιση
Ο Εισαγγελέας της Κροατίας εξέδωσε ένταλμα σύλληψης για τον πρώην πρωθυπουργό για κατηγορίες διαφθοράς, ζητώντας και από την Ιντερπόλ να προβεί στη σύλληψη του. Στις 10 Δεκεμβρίου συνελήφθη στην Αυστρία.
Εν συνεχεία εκδόθηκε από την Αυστρία στις 18 Ιουλίου 2011 και μεταφέρθηκε σε φυλακές στο Ζάγκρεμπ.
Αργότερα αποφυλακίστηκε με εγγύηση αλλά το Μάιο του 2012 του απαγγέλθηκαν ξανά κατηγορίες για διαφθορά αναφορικά με την πώληση ηλεκτρικού ρεύματος στην κροατική εταιρεία πετροχημικών Dioki Group σε τιμές κάτω του κόστους, κάτι που ζημίωσε τη δημόσια εταιρεία HEP.
Το Σεπτέμβριο του 2012 κατηγορήθηκε ξανά για 5η φορά.
Στις 20 Νοεμβρίου 2012 καταδικάστηκε σε φυλάκιση 10 ετών (πρωτοβάθμια απόφαση) και έγινε ο ανώτατος αξιωματούχος της Κροατίας που καταδικάστηκε για διαφθορά. Ο Σάναντερ αρνήθηκε τις κατηγορίες και ισχυρίστηκε ότι η δίκη είχε πολιτικά κίνητρα. Σήμερα εκτίει την ποινή του σε φυλακές στο Ζάγκρεμπ.
Παραπομπές
Κατηγορία:Πρωθυπουργοί της Κροατίας
Κουρευτική μηχανή
Η κουρευτική μηχανή είναι συσκευή που χρησιμοποιείται για το κούρεμα των μαλλιών ανθρώπων και ζώων, συνήθως σε κοντό μήκος. Χρησιμοποιήθηκε στο παρελθόν με τη μορφή της χειροκίνητης μηχανής, για το κούρεμα συγκεκριμένων ομάδων ανθρώπων, όπως μαθητών, τρόφιμων και φαντάρων. Η πρωτόγονη αυτή μηχανή αντικαταστάθηκε από την ηλεκτρική κουρευτική μηχανή, που χρησιμοποιείται και για οικιακή χρήση, για την περιποίηση των μαλλιών, αλλά και για την περιποίηση της γενειάδας.
Βασική αρχή της λειτουργίας των κουρευτικών μηχανών
Οι κουρευτικές μηχανές περιλαμβάνουν ένα ζευγάρι αιχμηρών κτενοειδών λεπίδων, τοποθετημένων πολύ κοντά μεταξύ τους. Καθεμία από τις λεπίδες αυτές πρέπει ολισθαίνει πλευρικά σε σχέση με την άλλη. Ο μηχανισμός αυτός μπορεί να είναι είτε χειροκίνητος, είτε ηλεκτρικός. Στον ηλεκτρικό μηχανισμό, οι λεπίδες ταλαντεύονται αυτόματα. Πάντα ο μηχανισμός αυτός συνοδεύεται και από μία λαβή. Η ταλάντευση γίνεται κατά τρόπο ώστε τα μαλλιά να  τοποθετούνται μεταξύ των λεπίδων και να κόβονται, όταν η μία λεπίδα ολισθαίνει πλευρικά σε σχέση με την άλλη. Η τριβή μεταξύ των λεπίδων πρέπει να είναι όσο το δυνατόν χαμηλότερη, πράγμα που επιτυγχάνεται με την ορθή επιλογή υλικού, με σωστό φινίρισμα και συχνή λίπανση.
Χειροκίνητη κουρευτική μηχανή
300px|thumb|Η χειροκίνητη κουρευτική μηχανή.|εναλλ.= «Ψιλή» μηχανή είναι η κοινή ονομασία της χειροκίνητης κουρευτικής μηχανής, η οποία χρησιμοποιείτο στο παρελθόν (και σήμερα από ελάχιστα πια κουρεία) για το πολύ βαθύ κούρεμα των μαλλιών του κεφαλιού, το λεγόμενο «κούρεμα με την ψιλή». Η μηχανή αυτή αποτελείται από λεπτά και κοφτερά ελάσματα, που έχουν την ιδιότητα να εγκλωβίζουν τις τρίχες, αμέσως μόλις εφαρμοστούν πάνω στο κεφάλι. Έτσι, ανάλογα με το πάχος που καταλαμβάνουν τα μεταλλικά ελάσματα, οι τρίχες κόβονται από τη ρίζα ή λίγο πιο μακριές, ενώ πέφτουν σε τούφες. Στη δεύτερη, μάλιστα, περίπτωση, γινόταν λόγος για «χοντρή» μηχανή, επειδή το πάχος των δοντιών στη μηχανή ήταν πιο μεγάλο από ότι στην «ψιλή».
Χρήση της ψιλής μηχανής γινόταν ευρύτατα και ανελλιπώς στο παρελθόν σε:
-μαθητές του Δημοτικού και των πρώτων τάξεων του Γυμνασίου, για λόγους υγιεινής. Όσο μικρότερη ήταν η τάξη, τόσο πιο βαθύ ήταν το κούρεμα. Τα αγόρια των μεγαλύτερων τάξεων κουρευόντουσαν με τη «χοντρή» μηχανή. Το μέτρο καταργήθηκε για λίγο, το 1965 και επανήλθε στη διάρκεια της χούντας, για να καταργηθεί οριστικά στη δεκαετία του '70.
-νεοσύλλεκτους στρατιώτες ως το 1982, για λόγους καταπολέμησης των ψειρών και πειθαρχίας.
-«τεντιμπόηδες», νεαρούς τρόφιμους αναμορφωτηρίων, κρατουμένους, συλληφθέντες από την αστυνομία και ιερόδουλες, ως μέσο τιμωρίας και παραδειγματισμού διά της διαπόμπευσης.
Ηλεκτρική κουρευτική μηχανή
Σήμερα η χειροκίνητη κουρευτική μηχανή έχει πλέον σταματήσει να χρησιμοποιείται. Η έλευση της τεχνολογίας, αλλά και το πολλές φορές επώδυνο κούρεμα με τη χειροκίνητη, οδήγησαν στην υιοθέτηση της ηλεκτρικής κουρευτικής μηχανής. Αυτή συνέχισε να αποκαλείται «ψιλή» από ορισμένους, όταν η χρήση της γίνεται χωρίς τις προστατευτικές «σκάλες». Αποτέλεσμα αυτού είναι να κόβει τα μαλλιά ως το δέρμα, αφήνοντας μονάχα ένα ίχνος τριχών.
Οι ηλεκτρικές κουρευτικές μηχανές λειτουργούν με τον ίδιο τρόπο όπως οι χειροκίνητες, αλλά κινούνται μέσω ενός ηλεκτρικού μοτέρ, που καθιστά τις λεπίδες ικανές προς ταλάντωση από τη μία πλευρά στην άλλη. Χρησιμοποιούνται τρεις διαφορετικοί τύποι μοτέρ στην παραγωγή κουρευτικών μηχανών: μαγνητικός, περιστροφικός και αξονικής περιστροφής. Το  περιστροφικό μοτέρ μπορεί να λειτουργήσει μέσω πηγών συνεχούς ρεύματος ή εναλλασσόμενου ρεύματος. Τα μαγνητικά και τα αξονικώς περιστρεφόμενα μηχανήματα χρησιμοποιούν μαγνητικές δυνάμεις που προέρχονται από χάλκινο σύρμα, περιστρεφόμενο γύρω από τον χάλυβα.
Η ιστορία της ηλεκτρικής κουρευτικής μηχανής
Ο Leo J. Wahl εφηύρε την πρώτη ηλεκτρική κουρευτική μηχανή. Σχεδίασε αρχικά ένα φορητό ιατρικό μασάζ για τον θείο του, Frank Wahl. Ο Frank Wahl άνοιξε ένα εργοστάσιο παραγωγής στην Sterling του Illinois για να παράγει και να πουλά το μασάζ του Leo. Κατά τη διάρκεια αυτής της περιόδου, ο Leo πωλούσε μασάζ σε διάφορους κουρείς και, με αυτή την ευκαιρία, παρατήρησε την ανάγκη βελτίωσης των εργαλείων που αυτοί χρησιμοποιούσαν μέχρι τότε. Ο Leo J. Wahl ανέλαβε την επιχείρηση κατασκευής του θείου του, αφού ο Frank έφυγε για να υπηρετήσει στον ισπανο-αμερικανικό πόλεμο το 1898. Ο Leo συνέχισε να εργάζεται για τις εφευρέσεις του και κατοχύρωσε την καινοτόμο ευρεσιτεχνία του, τον πρώτο ηλεκτρικό μηχανισμό κουρευτικής μηχανής, το 1919. Μέσα σε ένα χρόνο, η Wahl Manufacturing είχε κατασκευάσει και πουλούσε χιλιάδες μηχανές σε όλες τις Ηνωμένες Πολιτείες και το 1921 ο Leo μετονόμασε την εταιρεία σε Wahl Clipper Corporation. Όταν ο Leo J. Wahl πέθανε, στις 20 Μαΐου 1957, είχε πάνω από 100 αιτήσεις για διπλώματα ευρεσιτεχνίας στο όνομά του. Οι απόγονοί του εξακολουθούν να λειτουργούν σήμερα την εταιρεία. Η Wahl Clipper Corporation είναι πλέον μια διεθνής βιομηχανία, πρωτοπόρος στην κατασκευή προϊόντων για το επαγγελματικό εμπόριο ομορφιάς και κομμωτηρίου, την προσωπική φροντίδα των καταναλωτών και την περιποίηση των ζώων. Τα προϊόντα Wahl διατίθενται σε 165 χώρες σε όλο τον κόσμο.
Εργαλεία που χρησιμοποιούνταν σε αρχαίους πολιτισμούς για το ξύρισμα και την κόμμωση
Κάνοντας μία σύντομη ανθρωπολογική έρευνα, παρατηρούμε ότι το παρόν αποτελεί εξέλιξη του παρελθόντος.
Αρχαία Ελλάδα: Οι Έλληνες επαινούσαν την ομορφιά ως μέρος της αισθητικής και, οπότε δεν πρέπει να αποτελεί έκπληξη το γεγονός ότι έδιναν την κατάλληλη προσοχή στα μαλλιά τους. Από τον 8ο π.Χ. αιώνα χρησιμοποιούσαν εργαλεία, όπως βούρτσες μαλλιών, ένα κοίλο μεταλλικό ραβδί που ονομάζεται "καλάμιστρον", το οποίο θερμαινόταν πάνω σε στάχτη και έπειτα χρησιμοποιούνταν για να δημιουργήσει μπούκλες, ενώ ευρέως χρησιμοποιούνται και  λαβίδες, ψαλίδια (κουρίδα) και ξυράφια, για φροντίσουν τα μαλλιά και τις αρσενικές γενειάδες.
Μοντέρνα κουρέματα με ηλεκτρικές κουρευτικές μηχανές
Οι κουρευτικές μηχανές έχουν πλέον περάσει σε νέα εποχή. Ενώ στο παρελθόν αφορούσαν αποκλειστικά κουρέματα που γίνονταν για λόγους υγιεινής ή τιμωρίας, πλέον οι μηχανές αυτές είναι δυνατά εργαλεία στα χέρια τόσο των κομμωτών, όσο και των καταναλωτών. Με την πληθώρα επιλογών που προσφέρουν σε εξαρτήματα, ο χρήστης μπορεί να επιτύχει το επιθυμητό μάκρος, αψεγάδιαστα σβησίματα και τέλειο αποτέλεσμα. Είναι ιδανικές για μοντέρνα αντρικά και γυναικεία κουρέματα, αλλά και άψογα περιποιημένη γενειάδα.
Ιδιαίτερα οι σύγχρονες ηλεκτρικές κουρευτικές μηχανές, εκτός από το κλασσικό buzz cut (μοντέρνα εκδοχή του κουρέματος «με την ψιλή») είναι ικανές για ακόμη πιο περίτεχνα και δημοφιλή είδη κουρέματος, όπως τα fade κουρέματα, δηλαδή τα κουρέματα με «σβησίματα». Υπάρχουν τρεις διαφορετικοί τύποι fade κουρέματος, ανάλογα με τον βαθμό «σβησίματος» στο πλαϊνό μέρος του κεφαλιού. Πιο συγκεκριμένα, υπάρχει το low fade κούρεμα, όπου το ξύρισμα στα μαλλιά γίνεται στα χαμηλότερα σημεία της κεφαλής, το medium fade κούρεμα όπου το ξύρισμα φτάνει μέχρι το μέσο της κεφαλής και τέλος, το high fade κούρεμα όπου το ξύρισμα φτάνει μέχρι την κορυφή των πλαϊνών μαλλιών. Τα διάφορα εξαρτήματα και οι πολλές διαθέσιμες «σκάλες» κοπής που διαθέτουν οι σύγχρονες ηλεκτρικές κουρευτικές μηχανές, συμβάλλουν στο καλύτερο αποτέλεσμα των άνω κουρεμάτων. Αναφορικά με τις λεπτομέρειες και τα τελειώματα, αυτά συνήθως γίνονται με την βοήθεια ενός trimmer, το οποίο δίνει σχήμα στις φαβορίτες και στα τελειώματα του τριχωτού της κεφαλής, τόσο στο πίσω μέρος του κρανίου, όσο και γύρω από το πρόσωπο. Το trimmer είναι ένας είδος ηλεκτρικής ξυριστικής μηχανής, το οποίο προορίζεται για την περιποίηση της γενειάδας, ενώ είναι ιδανικό και για τις λεπτομέρειες του κουρέματος.
Κουρευτικές μηχανές κατοικίδιων ζώων
Οι κουρευτικές μηχανές κατοικίδιων ζώων, οι λεγόμενες κουρευτικές μηχανές pet, είναι είδος ηλεκτρικής κουρευτικής μηχανής που αφορά στην φροντίδα και περιποίηση κατοικίδιων ζώων και ιδίως σκύλων. Υπάρχει μεγάλη γκάμα τέτοιων μηχανών, που απευθύνονται τόσο σε επαγγελματίες groomer και κτηνιάτρους, όσο και σε απλούς καταναλωτές, που θέλουν οι ίδιοι να φροντίσουν το κατοικίδιο τους.
Οι ανάγκες περιποίησης και κουρέματος του τριχώματος του κατοικίδιου σκύλου, διαφέρουν ανάλογα με τη ράτσα του. Υπάρχουν σκύλοι των οποίων το τρίχωμα χρειάζεται λίγη φροντίδα και άλλοι των οποίων το τρίχωμα χρειάζεται συχνή και επισταμένη περιποίηση. Υπάρχουν διάφορα είδη κουρευτικών μηχανών Pet, για να καλύψουν κάθε μία από τις παραπάνω ανάγκες.
Τύποι κουρευτικών μηχανών Pet
Υπάρχουν πολλοί και διαφορετικοί τύποι κουρευτικών μηχανών Pet, που διαφέρουν ως προς την αρχή λειτουργίας τους, την ισχύ τους, τη δυνατότητα επαναχρησιμοποίησής τους κλπ. Οι μηχανές κουρέματος για σκύλους μπορεί να είναι ηλεκτρικές ή μηχανικές: Οι ηλεκτρικές θεωρούνται πιο επαγγελματικές, ενώ συνήθως είναι κατάλληλες για συχνή και έντονη χρήση. Οι μηχανικές ή χειροκίνητες μηχανές προορίζονται κυρίως για την περιποίηση της μουσούδας, των αυτιών, κλπ. Συνήθως, στη συσκευασία κάθε μηχανής περιλαμβάνονται βούρτσες καθαρισμού, λάδι και ειδικά προσαρτήματα με τα οποία μπορείτε να περιποιηθείτε διάφορα μήκη τριχώματος. Η ισχύς τους διαφέρει ανάλογα με το μέγεθος του σκύλου για τον οποίο προορίζονται.
Χρήση από κτηνιάτρους
Σημαντική και εκτενής είναι επίσης η χρήση των κουρευτικών μηχανών Pet και από κτηνιάτρους. Οι μηχανές αυτές είναι απολύτως απαραίτητες στους γιατρούς, προκειμένου να μπορούν να ξυρίσουν διάφορα μέρη του σώματος των ζώων, ώστε να μπορούν να επέμβουν σε αυτά. Το ξύρισμα συγκεκριμένης περιοχής του ζώου επιβάλλεται σε πολλές περιπτώσεις της κτηνιατρικής καθημερινότητας, όπως για παράδειγμα πριν τη διεξαγωγή κάποιας χειρουργικής επέμβασης, για τον καθαρισμό και τη φροντίδα τραύματος, ακόμη και για τη διεξαγωγή απλών εξετάσεων ή τοποθέτησης ορού. Το ξύρισμα των σημείων είναι απαραίτητο καθώς, εκτός από το γεγονός ότι το τρίχωμα εμποδίζει την ομαλή διεξαγωγή των άνω ιατρικών πράξεων, οι τρίχες αποτελούν συχνά εστίες μόλυνσης, ώστε η απομάκρυνση του τριχώματος είναι επιβεβλημένη και για λόγους υγείας και υγιεινής, για την αποφυγή μόλυνσης του σημείου της επέμβασης.
Συντήρηση
Οι ηλεκτρικές λεπίδες πρέπει να λιπαίνονται συχνά. Κάθε μεγάλος κατασκευαστής ηλεκτρικών κουρευτικών μηχανών διαθέτει τη δική του μάρκα λάδι κλιπ μαλλιών. Οι λεπίδες μπορούν επίσης να συντηρούνται με ψεκαστικό αερόλυμα που λειτουργεί ως ψυκτικό, απολυμαντικό, λιπαντικό, καθαριστικό και προφυλάσσει έναντι της σκουριάς. Μπορείτε να δείτε από τι αποτελούνται τα προϊόντα αυτά, αναζητώντας στο διαδίκτυο το δελτίο δεδομένων ασφαλείας του κάθε προϊόντος. Το Wahl Clipper Oil, για παράδειγμα, είναι ορυκτέλαιο, συσκευασμένο σε μπουκάλι με σταγονόμετρο.
Βαρκελώνη (Βενεζουέλα)
Η Βαρκελώνη (ισπανικά: Barcelona) είναι πόλη της Βενεζουέλας και πρωτεύουσα της Πολιτείας Ανσοάτεγι. Η ίδρυση της πόλης έγινε το 1671 από Καταλανούς αποίκους.
Ιστορία
Σε αντίθεση με το γειτονικό Πουέρτο Λα Κρους, που χτίστηκε κυρίως κατά τον 20ο αιώνα, η Βαρκελώνη συνδυάζει ιστορική και σύγχρονη αρχιτεκτονική. Ο πρώτος ευρωπαϊκός οικισμός της περιοχής λεγόταν Νέα Βαρκελώνη του Ιερού Λόφου (Nueva Barcelona del Cerro Santo) και ήταν μία εγκατάσταση που είχε ιδρυθεί από τον Ισπανό Χοάν Ορπί. Αργότερα, γύρω στο 1671, επανιδρύθηκε από τον κυβερνήτη Σάντσο Φερνάντες ντε Ανγκούλο σε απόσταση δύο χιλιομέτρων από τον αρχικό οικισμό. Εκεί εγκαταστάθηκε μια μικρή κοινότητα Καταλανών αποίκων. Η Βαρκελώνη αποτέλεσε μέρος της Επαρχίας της Νέας Ανδαλουσίας, ενώ το όνομά της αναφερόταν συνήθως ως Νέα Βαρκελώνη. Ένα από τα παλαιότερα κτίρια της περιόδου αυτής είναι το Μουσείο του Ανσοάτεγι, που θεωρείται το παλαιότερο κτίριο στην πόλη.
Μετά την εκθρόνιση του Ισπανού Βασιλιά Φερδινάνδου Ζ΄ από τον Ναπολέοντα Α΄ Βοναπάρτη, το 1808, οι ισπανικές αποικίες στην Αμερική άρχισαν να ασκούν πιέσεις για αυτονομία. Στις 27 Απριλίου 1810 διεξήχθη ένα συνέδριο στην πόλη της Βαρκελώνης για την διακήρυξη της ανεξαρτησίας της επαρχίας της Βαρκελώνη. Στις 11 Ιουλίου 1810 η Επαρχία της Βαρκελώνης εντάχθηκε στην Ανώτατη Χούντα (= αυτόνομη κοινότητα) του Καράκας, παύοντας έτσι να την αναγνώριση της ισπανικής κυριαρχίας στην περιοχή. Στις 5 Ιουλίου 1811 ανακηρύχθηκε η ανεξαρτησία της Βενεζουέλας, γεγονός που σύντομα οδήγησε σε εμφύλιο πόλεμο μεταξύ αυτών που ήταν πιστοί στο στέμμα της Ισπανίας και σε αυτούς που υποστήριζαν την ανεξαρτησία. Η αυτονομία της Βαρκελώνης καθιερώθηκε εκ νέου το 1830, ενώ η περιοχή έγινε κύριο κέντρο νέων μαχών που ακολούθησαν.
Γεωγραφία
Η Βαρκελώνη βρίσκεται κατά μήκος των βόρειων ακτών της Βενεζουέλας και περιβάλλεται από τα βουνά που αποτελούν μέρος της Ανατολικής Οροσειράς (Cordillera Oriental) της χώρας. Στην ευρύτερη περιοχή υπάρχουν πολλές παραλίες, όπως οι Ίσλα ντε Πλάτα, Κονόμα, Αραπίτο, Κανγκρέχο, Λετσερίας και Πλάγια Μάνσα.
Το ποτάμι Νεβερί διασχίζει το κέντρο της πόλης και έχει γίνει γνωστό για τις πλημμύρες που είχε προκαλέσει στο παρελθόν. Το 1972 ξεκίνησε η κατασκευή καναλιών για τον περιορισμό του φαινομένου της υπερχείλισης του ποταμού. των πόλεων κανάλια για τη μείωση των εποχικών διακυμάνσεων της Original. Ο ποταμός Αράγουα, ο οποίος είναι πλησίον της πόλης, είναι και αυτός επιρρεπής σε πλημμύρες, με πιο πρόσφατη αυτή του 1999.
Τουρισμός
Ανάμεσα στη Βαρκελώνη και το Πουέρτο Λα Κρους υπάρχει το τουριστικό σύμπλεγμα Ελ Μόρο (El Morro), το οποίο χρησιμοποιείται για τη στέγαση χιλιάδων ντόπιων και ξένων τουριστών. Το σύμπλεγμα αυτό περιλαμβάνει ξενοδοχεία, διαμερίσματα, οικίες, μαρίνες και αποτλεί δημοφιλή προορισμό για ιδιοκτήτες θαλαμηγών. Κοντά στο Ελ Μόρο υπάρχει ένα σύγχρονο εμπορικό κέντρο, το Εμπορικό Κέντρο της Μεγάλης Πλατείας (Centro Commercial Plaza Mayor), χτισμένο με ολλανδικό αποικιακό χαρακτήρα.
Διεθνείς σχέσεις
Η Βαρκελώνη έχει αδελφοποιηθεί με τις εξής πόλεις:
Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη
Η Κοινοβουλευτική Συνέλευση του Οργανισμού για την Ασφάλεια και τη Συνεργασία στην Ευρώπη (OSCE PA) είναι ένα ινστιτούτο του Οργανισμού για την Ασφάλεια και τη Συνεργασία στην Ευρώπη.Το πρωταρχικό καθήκον της συνέλευσης 323 μελών είναι να διευκολύνει τον διακοινοβουλευτικό διάλογο, μια σημαντική πτυχή της συνολικής προσπάθειας αντιμετώπισης των προκλήσεων της δημοκρατίας σε ολόκληρο τον τομέα του ΟΑΣΕ.
Εξωτερικοί σύνδεσμοι
Κατηγορία:Ευρωπαϊκή πολιτική
Νίκη Τριανταφυλλίδη
Η Νίκη Τριανταφυλλίδη (Αθήνα 27 Νοεμβρίου 1942 - Αθήνα 13 Μαΐου 2013) ήταν Ελληνίδα ηθοποιός, σκηνοθέτης και συγγραφέας.
Βιογραφικό
Ήταν κόρη του συνθέτη Πάνου Τριανταφυλλίδη. Αποφοίτησε από τη Δραματική Σχολή του Εθνικού Θεάτρου. Πρωτοεμφανίστηκε για πρώτη φορά στο θέατρο το 1963, στο έργο «Το σπίτι της Μπερνάρντα Άλμπα» του Φεδερίκο Γκαρθία Λόρκα με το θίασο της Αλέκας Κατσέλη. Έπαιξε σε αρκετές ταινίες του ελληνικού κινηματογράφου. Συνεργάστηκε με σημαντικούς σκηνοθέτες όπως ο Αλέξης Μινωτής, ο Μίνως Βολανάκης, ο Λευτέρης Χαρωνίτης και άλλοι.
Το 1969 υπήρξε για ένα σύντομο διάστημα καλλιτεχνική διευθύντρια του θεατρικού οργανισμού «Χριστιανικό θέατρο», στο οποίο ανέβασε το έργο του Ευγένιου Ο' Νηλ, «Μέρες δίχως τέλος».
Το 1970 κέρδισε το βραβείο σκηνοθεσίας στο Φεστιβάλ Κινηματογράφου Θεσσαλονίκης, για την ταινία μικρού μήκους «Συνηθισμένο μου όνειρο» ενώ το 1971 τιμήθηκε από το «Κέντρο Μελέτης και Έρευνας του Ελληνικού Θεάτρου» με το βραβείο «Μαρίκα Κοτοπούλη» ως η καλύτερη ηθοποιός της περιόδου 1970-71.
Δίδαξε στο Κρατικό Θέατρο Βορείου Ελλάδος, στη σχολή του Πέλου Κατσέλη και στη σχολή της Μαίρης Τράγκα. Υπήρξε ιδρυτικό μέλος του Θεάτρου Συνόλου και της Πανελλήνιας Πολιτιστικής Κίνησης και στην δεκαετία του '90 ίδρυσε το Θέατρο «Τριανταφυλλίδη» στην πλατεία Βάθης.
Έγραψε θεατρικά έργα τα οποία παρουσιάστηκαν με δική της σκηνοθεσία. Επίσης είχε μεταφράσει και έκανε διασκευές σε γνωστά έργα του παγκόσμιου θεατρικού ρεπερτορίου,αλλά και έργα του αρχαίου ελληνικού θεάτρου. Όλο αυτό το σημαντικό υλικό το κληροδότησε στη κόρη της, την ηθοποιό και σκηνοθέτη Ζωή Μασούρα.
Αγαπούσε πολύ το κόσμο του θεάτρου και ιδιαίτερα τους ηθοποιούς και ήθελε τα έργα που έγραψε, διασκεύασε και μετέφρασε να τα ανεβάζουν νέες θεατρικές ομάδες και παραγωγές. Σημαντικότερη παράσταση των τελευταίων χρόνων που πραγματοποίησε υπήρξε η διασκευή και μετάφραση του θεατρικού έργου Πιρλιπλιν και Μπελίσσα του Λόρκα που αποδόθηκε ευπρόσδεκτα με δύο ρόλους από το Λεόντιο Πετμεζά και τη Ζωή Μασούρα. Για την παράσταση έγραψαν θετικά, ευμενή και επιδοκιμαστικά σχόλια οι ακαδημαϊκοί Ευάγγελος Μουτσόπουλος, Νικόλαος Λάος, οι κριτικοί θεάτρου Γιάννης Βαρβέρης, Λέανδρος Πολενάκης, Ροζίτα Σώκου, Μηνάς Χρηστίδης, Νέστορας Μάτσας, Κώστας Γεωργουσόπουλος και πολλοί άλλοι πνευματικοί άνθρωποι. Κύκνειο συγγραφικό της άσμα ήταν η μετάφραση-διασκευή του έργου του Αριστοφάνη Εκκλησιάζουσες που ανέβασε η Ζωή Μασούρα, αφιερώνοντας τη παράσταση στη μνήμη της, με τη θεατρική ομάδα Πενίας Τέχνες τον Ιούνιο του 2013.
Τα τελευταία 20 χρόνια είχε αποσυρθεί λόγω σοβαρών προβλημάτων υγείας. Ήταν σύζυγος του ηθοποιού Κώστα Μεσσάρη.
Η Νίκη Τριανταφυλλίδη ανήκε πολιτικά στην Αριστερά και για ένα διάστημα υπήρξε δημοτική σύμβουλος με το ΚΚΕ.
Εξωτερικοί σύνδεσμοι
Κατηγορία:Έλληνες θεατρικοί συγγραφείς Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου Κατηγορία:Έλληνες σκηνοθέτες
Επαρχία Βίλγιαντι
Η Επαρχία Βίλγιαντι ή  Βίλιαντι (εσθονικά: Viljandi maakond ή Viljandimaa), είναι μια από τις 15 επαρχίες της Εσθονίας. Βρίσκεται στη νότιο Εσθονία και συνορεύει με τις επαρχίες Πάρνου, Γιέρβα, Γιόγκεβα, Τάρτου και Βάλγκα. Το 4,2% του συνολικού πληθυσμού της Εσθονίας ζει στην επαρχία Βίλγιαντι.
Εξωτερικοί σύνδεσμοι
Κατηγορία:Επαρχίες της Εσθονίας
Αντισωματίδιο
Σε κάθε σωματίδιο της ύλης αντιστοιχεί και ένα αντισωματίδιο, που έχει ίδια μάζα, αλλά αντίθετο ηλεκτρικό φορτίο ή ενδεχομένως άλλους κβαντικούς αριθμούς. Για παράδειγμα, το ηλεκτρόνιο έχει αρνητικό ηλεκτρικό φορτίο, ενώ το αντισωματίδιό του, το ποζιτρόνιο, έχει θετικό.Όταν ένα σωματίδιο συγκρούεται με το αντισωματίδιο του εξαϋλώνονται, αφήνοντας πίσω τους μόνο ενέργεια υπό μορφή ακτινοβολίας γ (ηλεκτρομαγνητική ακτινοβολία). Τα αντισωματίδια αποτελούν αντικείμενο μελέτης της σωματιδιακής φυσικής, και το δε σύνολο αυτών συγκροτούν τη λεγόμενη αντιύλη. Αν αντισωματίδια ενωθούν με κανονικά σωματίδια, τότε το σύνολο των μαζών τους μετατρέπεται σε ενέργεια σύμφωνα με τη σχέση E=mc^2 \,. Η αντιύλη δεν έχει παρατηρηθεί πουθενά στο σύμπαν μέχρι σήμερα, αλλά είναι δυνατό να παραχθεί τεχνητά σε επιταχυντές σωματιδίων.
Κατηγορία:Σωματιδιακή φυσική Κατηγορία:Αντιύλη
Ανάβυσσος Αττικής
Ανάβυσσος ονομάζεται περιοχή και οικισμός της νοτιοανατολικής Αττικής στην Αθηναϊκή Ριβιέρα, που βρίσκεται σε μικρή απόσταση από τη θάλασσα. Χαρακτηριστικό της Αναβύσσου είναι η έκταση, στην οποία υπήρχαν αλυκές. Η περιοχή έχει σημαντική οικιστική ανάπτυξη με μεγάλο αριθμό εξοχικών, αλλά και μόνιμων κατοικιών. Από το 2006 μετατράπηκε από Κοινότητα σε Δήμο. Με τον Καλλικράτη, ανήκει πλέον διοικητικά στο Δήμο Σαρωνικού Αττικής. Η Ανάβυσσος βρίσκεται μεταξύ της Σαρωνίδας (κατεύθυνση προς Πειραιά) και της Παλαιάς Φώκαιας (κατεύθυνση προς Σούνιο).
Η δημοτική κοινότητα Αναβύσσου είναι χαρακτηρισμένη ως αστικός πεδινός οικισμός, με έκταση 14,717 χμ² (2011).
Η παραλία της Αναβύσσου
Η παραλία της Αναβύσσου, μπροστά από τις αλυκές, είναι ιδιαίτερα δημοφιλής για όσους κάνουν θαλάσσιο σέρφινγκ.
Κλίμα
Σύμφωνα με τα στοιχεία του μετεωρολογικού σταθμού του Εθνικού Αστεροσκοπείου Αθηνών και του Ελληνικού Κέντρου Θαλάσσιων Ερευνών η Ανάβυσσος παρουσιάζει θερμό ημίξηρο κλίμα με ήπιους χειμώνες, θερμά καλοκαίρια και την χαμηλότερη βροχόπτωση στην Αττική με γύρω στα 310 χιλιοστά ετησίως.
Πηγές
Κατηγορία:Κωμοπόλεις του νομού Αττικής Κατηγορία:Δήμος Σαρωνικού
Τελεσίγραφο
Γενικά σημαίνει «τελικός όρος» και απαντάται σήμερα ως όρος στο Διεθνές Δίκαιο.
Ειδικότερα το τελεσίγραφο αποτελεί διπλωματικό έγγραφο διά του οποίου ένα κράτος διαβιβάζει τις τελικές του αξιώσεις προς έτερο κράτος σε περίπτωση διαφορών, απαιτώντας άμεση απάντηση επ΄ αυτών.
Στο τελεσίγραφο είναι δυνατόν να αναφέρεται και η αίρεση της κήρυξης πολέμου ή και να περιλαμβάνει προθεσμία αποδοχής του ή των όρων. Εκ του χαρακτήρα του αυτού το τελεσίγραφο θεωρείται ως μέσον απειλής και πίεσης.
Τούτο όμως δεν τηρήθηκε κατά τον Β’ Παγκόσμιο Πόλεμο από τη Γερμανία και την Ιαπωνία οι οποίες προέβησαν σε πολεμικές ενέργειες εναντίον άλλων χωρών χωρίς να προηγηθεί τελεσίγραφο και επίσημη κήρυξη πολέμου. Σε τέτοιες περιπτώσεις η πολεμική επιχείρηση χαρακτηρίζεται «αιφνίδιος πόλεμος».
Σημειώνεται ότι στην επίθεση της Ιταλίας κατά της Ελλάδος το 1940 προηγήθηκε τελεσίγραφο το οποίο όμως αν και περιελάμβανε απαιτήσεις δεν περιείχε τον όρο της κήρυξης πολέμου, ο δε χρόνος αποδοχής ή όχι αυτών ήταν ελάχιστος έως ανύπαρκτος. Στη δε επίθεση της Γερμανίας κατά της Ελλάδος (1941) δεν προηγήθηκε τελεσίγραφο.
Σήμερα με τον όρο αυτόν ταυτίζονται και οι αποφάσεις του Συμβουλίου Ασφαλείας του Ο.Η.Ε. ως μέσον πίεσης και αποτροπής ενδεχομένων πολεμικών επιχειρήσεων.
Εξωτερικοί σύνδεσμοι
Κατηγορία:Νομικοί όροι Κατηγορία:Διεθνές Δίκαιο Κατηγορία:Πόλεμος
Επαρχία Πόλβα
Η Επαρχία Πόλβα (εσθονικά: Põlva maakond), ή Πόλβαμαα, είναι μια από τις 15 Επαρχίες της Εσθονίας. Βρίσκεται στο νοτιοανατολικό τμήμα της χώρας και συνορεύει με τις επαρχίες Τάρτου, Βάλγκα και Βόρου. Συνορεύει επίσης και με τη Ρωσία. Μεγάλα τμήματα των συνόρων με τη γειτονική Ρωσία δεν έχουν ακόμα επικυρωθεί με συνθήκη, και ορισμένα χωριά της Επαρχίας Πόλβα (π.χ. τα Λούτεπεε και Σάατσε) μπορούν να προσεγγιστούν οδηγώντας μόνο μέσα από ελεγχόμενες από τη Ρωσία περιοχές. Το 2.3% του συνολικού πληθυσμού της Εσθονίας ζει στην επαρχία Πόλβα.
Εξωτερικοί σύνδεσμοι
Κατηγορία:Επαρχίες της Εσθονίας
Οπλίτης της Σάμου (αρχαιολογικό μουσείο Βερολίνου, αρ. SK 1752)
Ο Οπλίτης της Σάμου είναι αριστουργηματικό έργο τέχνης που βρέθηκε στη Σάμο στις αρχές του 20ού αιώνα. Αποκαταστάθηκε το 1990 και φιλοξενείται στην έκθεση των Αρχαιολογικών Μουσείων του Βερολίνου.
Ιστορία της εύρεσής του
Τμήματα του κορμού και της κεφαλής βρέθηκαν αρχικά σε ανασκαφές που διενήργησε το Γερμανικό Ινστιτούτο στη Ηραίο της Σάμου στις αρχές του 20ου αιώνα. Σύμφωνα με το συμφωνητικό περί αρχαιολογικών ανακαλύψεων μεταφέρθηκε στη Γερμανία και τοποθετήθηκε στο Αρχαιολογικό Μουσείο του Βερολίνου, όπου φιλοξενείται μέχρι σήμερα. Στο ίδιο άγαλμα ανήκουν και με άλλα τμήματα του αριστερού ποδιού που βρέθηκαν σε ανασκαφές που ακολούθησαν στο ίδιο μέρος, και τα οποία βρίσκονται ακόμα στη Σάμο.
Περιγραφή
Είναι από μάρμαρο, που είχε την προέλευσή του στη Σάμο ή στη Λακωνία, αφού μόνο εκεί βρίσκονται κοιτάσματα με την ίδια χαρακτηριστική απόχρωση. Παριστάνει έναν πολεμιστή με ιονικό κράνος, που σκεπάζει αμυντικά ολόκληρο το κεφάλι και το πρόσωπο εκτός των ματιών, της μύτης και του στόματος, δίνοντας απειλητικό χαρακτήρα. Η κόμη είναι σκεπασμένη κάτω από το κράνος, ενώ μια πλεξούδα κρέμεται κατά μήκος της πλάτης μέχρι τον μηρό. Ο θώρακας είναι διακοσμημένος με σπείρες και ομοιάζει με άλλα ευρήματα που εικονίζουν πολεμιστές Λακωνικής προέλευσης. Στις λεπτομέρειες όμως ομοιάζει με εργασίες Σαμίων εργαστηρίων.
Ερμηνεία
Τα ανάμικτα χαρακτηριστικά Λακωνικής και Σαμίας τέχνης είναι αινιγματικά και δεν έχουν ερμηνευτεί εντελώς, δίνοντας ερμηνευτικό περιθώριο για καλλιτεχνικές και ιστορικές ερμηνείες. Από νωρίς αμφισβητήθηκε η Σαμία προέλευση του έργου ετούτου. Ο Στίμπε καταλήγει στο συμπέρασμα, ότι το άγαλμα είναι έργο κάποιου Σπαρτιάτη που ζούσε στη Σάμο, και κατασκευάστηκε κατά παραγγελία ενός Σαμίου. Η εκδοχή αυτή όμως δεν συμμερίζεται από κανέναν άλλο επιστήμονα.
Γνωστό όμως είναι ότι η Σάμος και η Σπάρτη υπήρξαν στενοί σύμμαχοι, και γι' αυτό ίσως να υπήρξε κάποια πολιτιστική ανταλλαγή, που να ήταν έντονη ιδίως το πρώτο ήμισυ του 6ου αιώνα π.Χ. Η επικρατούσα ερμηνεία υποστηρίζει την εκδοχή, ότι το έργο έχει προέλευση κάποιο εργαστήριο της Σάμου, ενώ μεμονωμένα ενδέχεται να είναι λακωνικό έργο.
Εκτός αυτού, η ανάρτηση αγαλμάτων ηρωικού και πολεμικού χαρακτήρα στο ιερό (στην προκειμένη περίπτωση στο ιερό της Ήρας) ήταν έθιμο στην Σπάρτη περισσότερο παρά στη Σάμο, όπου τα αναθήματα συνήθως είχαν ειρηνικό χαρακτήρα. Πιθανόν το άγαλμα αυτό να ήταν προειδοποιητικό δώρο των Σπαρτιατών προς τους Σαμίου, συνοδευόμενο με την απειλή, να μην λύσει η Σάμος τη συμμαχία, διότι οι Σπαρτιάτες θα έστελναν οπλίτες. Η ιστορία όμως τους διέψευσε. Η Σάμος διέλυσε τη συμμαχία, οι Σπαρτιάτες ξεκίνησαν πόλεμο με τη Σάμο, αλλά ηττήθηκαν μπροστά στα τείχη της πόλης.
Ιστορική τοποθέτηση
Το έργο είχε τοποθετηθεί στο Ηραίο της Σάμου λίγο πριν το τέλος της συμμαχίας μεταξύ Σπάρτης και του τυράννου της Σάμου Πολυκράτη το έτος 525 π.Χ.
Παραπομπές
Κατηγορία:αρχαϊκή τέχνη Κατηγορία:Αρχαία ελληνικά αγάλματα Κατηγορία:Εκθέματα στο Άλτες Μουζέουμ Βερολίνου Κατηγορία:Ιστορία της Σάμου Κατηγορία:Οπλίτες
Μάρκο Μποσκίνι
Ο Μάρκο Μποσκίνι (ιταλικά: Marco Boschini, Βενετία 1602 - 1681) ήταν ιταλός συγγραφέας, ζωγράφος, λιθογράφος και θεωρητικός των εικαστικών τεχνών. Εργάστηκε επίσης ως χαρτογράφος, καθώς και συντηρητής έργων τέχνης στην υπηρεσία ισχυρών ανθρώπων της εποχής του, όπως ο καρδινάλιος Λεοπόλδος των Μεδίκων. Η κύρια πηγή εσόδων του φέρεται να είναι η εμπορία έργων τέχνης.
Βενετία
Ξεκίνησε την ζωγραφική στο εργαστήριο του Πάλμα ιλ Τζοβάνε, και το πρώτο του έργο ήταν η συντήρηση της απεικόνισης με θέμα τον Μυστικό Δείπνο στο σκευοφυλάκιο της εκκλησίας του Σαν Τζιρόλαμο στην πόλη της Βενετίας, ενώ η τεχνοτροπία του ως καλλιτέχνης φαίνεται να έχει επηρεαστεί από τον Τιντορέτο.
Η κύρια φήμη του προέρχεται από το έργο του ως συγγραφέας, το οποίο διακρίνεται για το πνευματώδες και καλλιεργημένο ύφος του. Το 1660 έγραψε το La Carta del Navegar pittoresco (Χάρτης της ζωγραφικής πλεύσης) ένα ποιήμα που εξυμνούσε την βενετική ζωγραφική, και ακολούθησαν τα Le minere della pittura veneziana (Τα ορυχεία της βενετικής ζωγραφικής) το 1664 και το Le ricche minere della pittura veneziana (Τα πλούσια ορυχεία της βενετικής ζωγραφικής) το 1674, τα οποία αποτελούσαν ταξιδιωτικούς οδηγούς για τη Βενετία. Το 1676 έγραψε το I gioieli pittoreschi: Virtuoso ornamento della città di Vicenza (Τα γραφικά κοσμήματα: Αριστοτεχνικά διακοσμήματα της πόλης της Βιτσέντζας), ως οδηγό για την πόλη της Βιτσέντζας.
Επίσης αξιόλογο είναι και το βιογραφικό λεξικό των ζωγράφων της Βενετίας που ολοκλήρωσε το 1674, με τίτλο Descrizione di tutte le pubbliche pitture della città di Venezia (Περιγραφή όλων των δημοσίων έργων ζωγραφικής στη Βενετία), και εκδόθηκε μετά το θάνατο του το 1733.
Κρήτη και Αιγαίο
Το 1651 έγραψε μια περιγραφή της Κρήτης με τίτλο Il regno tutto di Candia (Ολόκληρο το βασίλειο του Χάνδακα) το οποίο περιέχει μια γενική περιγραφή του νησιού. Η έκδοση του βιβλίου έγινε ενώ ο Χάνδακας βρισκόταν ήδη υπό πολιορκία για 3 έτη (πολιορκία του Χάνδακα η οποία διήρκησε για 21 έτη) από τους Οθωμανούς, και αφορμή για την έκδοση του βιβλίου ήταν να επιδειχτεί η γενναιότητα των Βενετών.
Το έργο του με τίτλο L'Archipelago (Το Αρχιπέλαγος) εκδόθηκε στη Βενετία το 1658 και αποτελεί μια καταγραφή 48 νησιών του Αιγαίου πελάγους με τις ονομασίες και στοιχεία της εποχής εκείνη, και με πλήθος χαρτών και λεπτομερειών, τόσο γεωγραφικών όσο και ιστορικών και μυθολογικών.
Διπλός αστέρας
205px|μικρογραφία|Δύο σώματα που περιφέρονται γύρω από κοινό κέντρο μάζας 205px|μικρογραφία|δεξιά|Ο [[Σείριος Α με τον αμυδρό συνοδό του, Σείριο Β, που διακρίνεται κάτω αριστερά.]]
Μάρκο Μποσκίνι
Αφιερώματα
Στα Χανιά σήμερα υπάρχει δρόμος με την ονομασία Μποσκίνι προς τιμή του.
Διπλός αστέρας
Οι διπλοί αστέρες ή γενικά ένα πολλαπλό αστρικό σύστημα, είναι αστέρες οι οποίοι λόγω της βαρύτητάς τους, περιστρέφονται γύρω από ένα κοινό κέντρο μάζας. Ο μεγαλύτερος αστέρας ονομάζεται πρωτεύοντας ή κύριος ενώ ο άλλος, συνήθως μικρότερος, ονομάζεται συνοδός ή δευτερεύων αστέρας. Περισσότεροι από τους μισούς αστέρες είναι μέλη διπλών ή πολλαπλών συστημάτων. Επειδή βρίσκονται σε μεγάλη απόσταση από τη γη, οι περισσότεροι είναι αδύνατο να παρατηρηθούν με οπτική παρατήρηση. Χωρίζονται σε διάφορες κατηγορίες, ανάλογα με την αστρονομική μέθοδο που παρατηρούνται.
Μάρκο Μποσκίνι
Εξωτερικοί σύνδεσμοι
Κατηγορία:Ιταλοί γεωγράφοι Κατηγορία:Ιταλοί χαράκτες Κατηγορία:Ιταλοί χαρτογράφοι Κατηγορία:Βενετοτουρκικοί πόλεμοι Κατηγορία:Βενετοί
Διπλός αστέρας
Κατηγορίες διπλών αστέρων
Οι κατηγορίες αφορούν αποχωρισμένα διπλά συστήματα, δηλαδή συστήματα που η ακτίνα των αστέρων είναι πολύ μικρότερη από τη μεταξύ τους απόσταση.
Οπτικά διπλοί
Οπτικά διπλοί αστέρες ονομάζονται αυτοί που η σχετική τους απόσταση είναι τέτοια, που μας επιτρέπει με οπτική παρατήρηση (π.χ. με τηλεσκόπιο) να συμπεράνουμε ότι είναι διπλοί.
Αστρομετρικά διπλοί
Αστρομετρικά διπλοί, ονομάζονται οι αστέρες οι οποίοι φαίνεται να ταλαντεύονται, γύρω από μια ευθύγραμμη τροχιά και η ταλάντευση αυτή προκύπτει από την ύπαρξη ενός (αμυδρού) συνοδού αστέρα. Επειδή ακριβώς ο συνοδός είναι πολύ αμυδρός, είναι δύσκολο να παρατηρηθεί αμέσως. Το πρώτο αστρομετρικά διπλό σύστημα αστέρων που ανιχνεύθηκε, ήταν αυτό του Σείριου Α με τον συνοδό του Σείριο Β.
Εκλειπτικά διπλοί
300px|thumb|Καλλιτεχνική απεικόνιση εκλειπτικά διπλού συστήματος αστέρων. Καθώς ο ένας περνά μπροστά από τον άλλον, η λαμπρότητα του συστήματος παρουσιάζει 2 ελάχιστα. Στους εκλειπτικά διπλούς αστέρες, το επίπεδο της τροχιάς τους, βρίσκεται σχεδόν παράλληλο με τη διεύθυνση της παρατήρησης. Αυτό έχει ως αποτέλεσμα την δημιουργία διαδοχικών εκλείψεων (μερικών ή ολικών) καθώς αυτά διέρχονται το ένα μπροστά από το άλλο. Αυτό έχει ως αποτέλεσμα την εμφάνιση δύο ελαχίστων στην λαμπρότητά τους.
Τα δύο ελάχιστα εξηγούνται επειδή οι δύο αστέρες έχουν γενικά, διαφορετικές λαμπρότητες και ακτίνες. Όταν ο λαμπρότερος αστέρας καλύπτεται από τον αμυδρότερος, παρατηρείται το πρωτεύον ελάχιστο, ενώ όταν ο λαμπρότερος βρίσκεται μπροστά, το δευτερεύον ελάχιστο.
Φασματοσκοπικά διπλοί
Οι τροχιές σε ορισμένα συστήματα διπλών αστέρων, είναι τέτοιες που τους αναγκάζουν να κινούνται με πολύ μεγάλες ταχύτητες. Αυτό έχει ως αποτέλεσμα τη μετατόπιση του φάσματός τους προς το ερυθρό ή προς το κυανό ανάλογα με την κατεύθυνση της τροχιάς στην οποία βρίσκονται και λόγω του φαινομένου Doppler. Επειδή οι αστέρες βρίσκονται πάντα σε αντιδιαμετρικά αντίθετες θέσεις ως προς το κοινό τους κέντρο μάζας, προκύπτει ότι οι μετατοπίσεις του φάσματος γίνονται εναλλάξ. Αυτοί είναι οι φασματοσκοπικά διπλοί αστέρες.
Φασματικά διπλοί
Φασματικά διπλοί αστέρες είναι αυτοί, στους οποίους το φάσμα τους διαφέρει σημαντικά, οπότε μπορούν να διαχωριστούν, αλλά δεν παρατηρείται μετατόπιση Doppler, για να χαρακτηριστούν ως φασματοσκοπικά διπλοί.
Αποχωρισμένο
Αφορά τις κατηγορίες συστημάτων, που η ακτίνα των αστέρων είναι πολύ μικρότερη από τη μεταξύ τους απόσταση. Αναφέρθηκαν παραπάνω.
Ημιαποχωρισμένο
thumb|Καλλιτεχνική απεικόνιση ημιαποχωρισμένου διπλού συστήματος Ημιαποχωρισμένο διπλό σύστημα είναι αυτό στο οποίο, ο ένας αστέρας έχει μεγάλη ακτίνα, περίπου ίση με τον λοβό Roche. Στο σύστημα παρατηρείται μεταφορά μάζας από τον αστέρα με τη μεγάλη ακτίνα, προς τον άλλο, μέσω του σημείου Λαγκράνζ L1.